Official Journal L 147 , 14/06/2003 P. 0010 - 0011



Ir-Regolament tal-Kummissjoni (KEE) Nru 1020/2003 tat-13 ta' Ġunju 2003 dwar il-klassifikazzjoni ta' ċerti oġġetti bin-nomenklatura magħquda IL-KUMMISSJONI TAL-KOMUNITAJIET EWROPEJ, Wara li kkonsidrat it-Trattat li jistabbilixxi l-Komunità Ewropea, Wara li kkonsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar it-tariffa u n-nomenklatura statistika dwar it-Tariffa Doganali Komuni [1], hekk kif l-aħħar emendat bir-Regolament tal-Kunsill (KE) Nru 2176/2002 [2], u b'mod partikolari l-Artikolu 9(1) tiegħu, Billi: (1) Sabiex tiġi żgurata applikazzjoni uniformi tan-nomenklatura magħquda annessa mar-Regolament (KEE) Nru 2658/87, huwa neċessarju li jiġu adottati miżuri dwar il-klassifikazzjoni tal-merkanzija imsemmija fl-Anness ta' dan ir-Regolament. (2) Ir-Regolament (KEE) Nru 2658/87 jistabbilixxi r-regoli ġenerali għall-interpretazzjoni tan-nomenklatura magħquda. Dawk ir-regoli japplikaw ukoll għal kull nomenklatura oħra li hi bbażata kollha kemm hi jew parzjalment fuqha jew li żżid magħha suddiviżjoni addizzjonali u li hija stabbilita b'disposizzjonijiet speċifiċi tal-Komunità, maħsuba għall-applikazzjoni ta' tariffi jew miżuri oħra relatati mal-kummerċ tal-oġġetti. (3) Skond l-imsemmija regoli ġenerali, l-oġġetti deskritti f'kolonna 1 tat-table imniżżla fl-Anness ta' dan ir-Regolament għandhom jiġu kklassifikati taħt il-kodiċi CN indikat f'kolonna 2, minħabba r-raġunijiet elenkati f'kolonna 3. (4) Huwa xieraq li jiġi dispost illi, bla ħsara għall-miżuri in vigore fil-Komunità dwar sistemi ta' verifikar doppju u sorvelljanza Komunitarja qabel u wara l-importazzjoni ta' prodotti tessili fil-Kominità, informazzjoni tariffarja vinkolanti maħruġa mill-awtoritajiet doganali ta' l-Istati Membri dwar il-klassifikazzjoni ta' merkanzija bin-nomenklatura magħquda u li m'hijiex skond dan ir-Regolament, tista' tkompli tiġi invokata mid-detentur ghal perjodu ta' 60 jum, taħt l-Artikolu 12(6) tar-Regolament tal-Kunsill (KEE) Nru 2913/92 tat-12 ta' Ottubru 1992 li jwaqqaf Kodiċi tad-Dwana tal-Komunità [3], hekk kif l-aħħar emendat bir-Regolament (KE) Nru 2700/2000 tal-Parlament Ewropew u tal-Kunsill [4]. (5) Il-miżuri disposti f'dan ir-Regolament huma bi qbil ma' l-opinjoni tal-Kumitat tal-Kodiċi tad-Dwana, ADOTTAT DAN IR-REGOLAMENT: Artikolu 1 Il-merkanzija deskritta f'kolonna 1 tat-table imniżżla fl-Anness għandha tiġi kklassifikata fin-nomenklatura magħquda taħt il-korrispondenti kodiċi CN indikat f'kolonna 2 ta' dik it-table. Artikolu 2 Bla ħsara għall-miżuri in vigore fil-Komunità dwar sistemi ta' verifikar doppju u ta' sorvelljanza Komunitarja qabel u wara l-importazzjoni ta' prodotti tessili fil-Kominità, informazzjoni tariffarja vinkolanti maħruġa mill-awtoritajiet doganali ta' l-Istati Membri li m'hijiex skond dan ir-Regolament, tista' tibqa' tiġi invokata ghal perjodu ta' 60 jum, taħt l-Artikolu 12(6) tar-Regolament (KEE) Nru 2913/92. Artikolu 3 Dan ir-Regolament għandu jidħol fis-seħħ fl-20 jum wara dak tal-pubblikazzjoni tiegħu fil-Ġurnal Uffiċjali tal-Komunitajiet Ewropej. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, fit-13 ta' Ġunju 2003. Għall-Kummissjoni Frederik Bolkestein Membru tal-Kummissjoni [1] ĠU L 256, tas-7.9.1987, p. 1. [2] ĠU L 331, tas-7.12.2002, p. 3. [3] ĠU L 302, tad-19.10.1992, p. 1. [4] ĠU L 311, tat-12.12.2000, p. 17. -------------------------------------------------- ANNESS Deskrizzjoni tal-prodotti | Klassifikazzjoni (Kodiċi NM) | Raġunijiet | (1) | (2) | (3) | Għata ta' kulur naturali, li tista' tiġi maħsula (approssimament 73 ċm x 42 ċm), magħmula minn prodott tessili ikkuttunat b'ħafna strati, bl-istrat estern magħmul minn drapp minsuġ (65 % polijester, 25 % qoton and 10 % polipropilin), l-istrat estern minn materjal artab (wadding) u l-istrat intern minn materjal mhux minsuġ ta' kulur naturali (100 % polipropilin). Għandha żipp minn fejn tkun tista' tiġi mimlija. (investa) (Ara ritratt nru 627) | 63023290 | Il-klassifikazzjoni hija determinata skon id-disposizzjonjiet tar-Regoli Ġenerali 1 u 6 għall-interpretazzjoni tan-nomenklatura magħquda, in-noti 2(A) u 7 tat-taqsima XI, in-nota subintestata 2(A) tat-taqsima XI, in-nota 1 tal-kapitolu 63 u l-kelmiet tal-kodiċi NM 6302, 630232 u 63023290. Id-drapp b'ħafna strati huwa magħmul minn prodott bl-intestatura 5811. Ara ukoll in-noti ta' tagħrif għall-intestatura 5811 tas-Sistema Armonizzata. Dan il-prodott huwa kkonsidrat bħala bjankerija taħt it-tifsira tas-subintestatura 6302. Ara wkoll in-noti ta' tagħrif għall-intestatura 6302 (1) tas-Sistema Armonizzata li jinkludu wkoll investi fis-subintestatura 6302. Il-klassifikazzjoni taħt l-intestatura 9404 (prodotti ta' bjankerija) hija mħassra, peress illi dan il-prodott la huwa mimli u lanqas infurrat b'xi materjal. Ara wkoll in-noti ta' tagħrif għall-intestatura 9404 (B) tas-Sistema Armonizzata. Barra minn hekk in-noti ta' tagħrif għall-intestatura 9404 (e) tas-Sistema Armonizzata jeskludu l-investi u jpoġġuhom taħt l-intestatura 6302. | +++++ TIFF +++++ --------------------------------------------------